open-index/open-wikipedia-markdown huggingface dataset:
Βατυλή

Η **Βατυλή** () είναι χωριό στην ανατολική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Ιστορικά στοιχεία
Ο οικισμός πήρε το όνομά του από τον πρώτο του κάτοικο, τον κτηματία Στέφανο Βατυλή. Την εποχή της Φραγκοκρατίας αποτελούσε φέουδο του Βαρθολομαίου Μοντολίς και ονομαζόταν κόμη του Στεφάνου Βατυλή. Πριν από την τουρκική εισβολή στην Κύπρο, το χωριό ήταν πλούσιο γεωργικό και κτηνοτροφικό κέντρο. Εκτός από τα δημητριακά, τα λαχανικά, τα φρούτα και τα κτηνοτροφικά του προϊόντα, το χωριό φημιζόταν και για τα είδη της λαϊκής του τέχνης. 

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
* 


Κατηγορία:Κοινότητες της Επαρχίας Αμμοχώστου
Λυθροδόντας

Ο **Λυθροδόντας** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Άγιος Γεώργιος Αχερίτου

Ο **Άγιος Γεώργιος** είναι οικισμός του χωριού Αχερίτου της επαρχίας Αμμοχώστου στην Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το μεγαλύτερο μέρος της διοικητικής έκτασης του οικισμού ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου. Ένα μικρό μέρος της έχει παραμείνει εντός των ορίων των Βρετανικών Βάσεων. Στην περιοχή αυτή εγκαταστάθηκαν Ελληνοκύπριοι πρόσφυγες από την Αχερίτου το 1974 δημιουργώντας τον οικισμό ** Άγιος Γεώργιος Αχερίτου**.

## Πληθυσμός
Ο πίνακας που ακολουθεί παρουσιάζει τον πληθυσμό του οικισμού σύμφωνα με τις απογραφές πληθυσμού που πραγματοποιήθηκαν στην Κύπρο. Οι απογραφές ξεκινούν από το 1976 αφού ο οικισμός δημιουργήθηκε το 1974.

## Παραπομπές


## Πηγές
*
*

Κατηγορία:Αχερίτου
Κατηγορία:Γεωγραφία του Ακρωτηρίου και Δεκέλειας
Ιωάννα Παππά

Η **Ιωάννα Παππά** (Βοστώνη, 11 Μαρτίου 1977) είναι Ελληνίδα ηθοποιός, απόφοιτη της Δραματικής Σχολής Θεάτρου Τέχνης Κάρολος Κουν.

## Βιογραφικό
Έγινε ευρέως γνωστή μέσα από τη συμμετοχή της στη σειρά του Χριστόφορου Παπακαλιάτη, *[[Κλείσε τα μάτια]]*. Το 2014 κέρδισε το Θεατρικό Βραβείο Κοινού για το ρόλο της στη παράσταση *Αλεπούδες* και το 2016 κέρδισε το Βραβείο Μελίνα Μερκούρη από κοινού με την Αλεξάνδρα Αϊδίνη για την παράσταση *Οδός Πολυδούρη*, στην οποία υποδύθηκε την ποιήτρια Μαρία Πολυδούρη. Το 2018 βραβεύτηκε με το 1ο βραβείο Α' Γυναικείου ρόλου στα βραβεία all4fun για τη παράσταση *Το μόνον της ζωής του ταξίδιον* ( ομώνυμη ταινία και διήγημα), αλλά και με το 3ο βραβείο γυναικείας ερμηνείας στα θεατρικά βραβεία Αθηνοράματος για την παράσταση *[[Άμλετ]]*.

Τη σεζόν 2016-2017 δίδαξε υποκριτική στην Ανώτερη Σχολή Δραματικής Τέχνης «Ανδρέας Βουτσινάς».

## Προσωπική ζωή
Από το 2015 είναι ζευγάρι με τον πολιτικό μηχανικό Κώστα Πάντο και έχουν αποκτήσει έναν γιο, τον Αντώνη (γενν. 2 Αυγούστου 2019).

Είναι συννυφάδα με την επίσης ηθοποιό Λένα Παπαληγούρα, αφού έχουν παντρευτεί δύο αδελφούς.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί φωνής
Νίκη Γουλανδρή

Η **Νίκη Γουλανδρή** (Αθήνα, 1925 – Κηφισιά, 9 Φεβρουαρίου 2019) ήταν Ελληνίδα ευεργέτιδα και επιτυχημένη βοτανική ζωγράφος.

## Βιογραφία
Γεννήθηκε το 1925 στην Αθήνα. Είχε καταγωγή από το Ληξούρι και ήταν γόνος της αρχοντικής οικογένειας Κεφαλά. Αφού αποφοίτησε από τη Γερμανική Σχολή Αθηνών, η Νίκη Γουλανδρή σπούδασε Πολιτική Επιστήμη και Οικονομικά στο Πανεπιστήμιο Αθηνών και συνέχισε με μεταπτυχιακές σπουδές στην Πολιτική Επιστήμη και τη Φιλοσοφία στο Πανεπιστήμιο Φρανκφούρτης υπό την επίβλεψη των φιλοσόφων Τέοντορ Αντόρνο και Μαξ Χορκχάιμερ. Μιλούσε άπταιστα Γαλλικά, Γερμανικά και Αγγλικά. Επίσης, ήταν επίτιμη διδάκτωρ φιλοσοφίας στην επιστήμη του Πανεπιστημίου της Ουψάλα στη Σουηδία.

Βοήθησε στην εικονογράφηση αρκετών βοτανολογικών βιβλίων, όπως τα *Wild Flowers of Greece* (Άγρια άνθη της Ελλάδας) από τους Κ. Γουλιμή και W. T. Stearn, και and *Peonies of Greece* (Παιώνιες της Ελλάδας) από τους U.T. Stearn και P.H. Davies. 

Ήταν Πρόεδρος του Μουσείου Γουλανδρή Φυσικής Ιστορίας. Διετέλεσε υπουργός Κοινωνικών Υπηρεσιών (1974), Γενική Γραμματέας Υγείας (1974), επίτιμη αντιπρόεδρος της Ελληνικής Ραδιοφωνίας Τηλεόρασης (1975–80), και μέλος της Διεθνούς Επιτροπής για τον Πολιτισμό και την Εξέλιξη της UNESCO. Είχε κερδίσει βραβείο *Global 500* του Περιβαλλοντικού Προγράμματος των Ηνωμένων Εθνών το 1990, ενώ το 1991 ονοματίστηκε Γυναίκα της Ευρώπης από την Ευρωπαϊκή Επιτροπή, το Ευρωπαϊκό Κοινοβούλιο και το Ευρωπαϊκό Κίνημα.

Υπήρξε παντρεμένη με τον Άγγελο Γουλανδρή (1921–1996), με τον οποίον ίδρυσαν το Μουσείο Φυσικής Ιστορίας Γουλανδρή το 1964.

Απεβίωσε στις 9 Φεβρουαρίου 2019, σε ηλικία 94 ετών. 

## Παραπομπές


## Εξωτερικοί σύνδεσμοι
* Βιογραφικό στην ιστοσελίδα του Δικτύου Ευρωπαϊκής Τέχνης (EURAN)
* Βοτανική ζωγραφική της Νίκης Γουλανδρή 
* Ιστοσελίδα του Μουσείου Φυσικής Ιστορίας Γουλανδρή

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες ευεργέτες
Κατηγορία:Ελληνίδες ζωγράφοι
Κατηγορία:Οικογένεια Γουλανδρή
Κατηγορία:Αποδέκτες του Τάγματος του Χαμόγελου
Χάρης

Το ελληνικό όνομα **Χάρης** μπορεί να αναφέρεται σε κάποιο από τα παρακάτω πρόσωπα: 

## Αρχαιότητα
* Χάρης ο Λίνδιος (3ος αι. π.Χ.), χαλκουργός, ο δημιουργός του Κολοσσού της Ρόδου
* Χάρης ο Αθηναίος (περ. 400-324 π.Χ.), στρατηγός

## Νεότερη εποχή
### Ως επώνυμο
* Κωνσταντίνος Χάρης (γενν. 1920), παιδαγωγός και συγγραφέας
* Πέτρος Χάρης (1902-1998), συγγραφέας και ακαδημαϊκός

### Ως βαφτιστικό
* Χάρης Ατματζίδης, πολιτικός
* Χάρης Γεωργιάδης, Κύπριος υπουργός
* Χάρης Γιαννόπουλος, καλαθοσφαιριστής
* Χάρης Θεοχάρης, πολιτικός
* Χάρης Καστανίδης, υπουργός
* Χάρης Μαυρίας, ποδοσφαιριστής
* Χάρης Παπάζογλου, καλαθοσφαιριστής
* Χάρης Παυλίδης, υδατοσφαιριστής και προπονητής
* Χάρης Ρώμας, ηθοποιός, σεναριογράφος, σκηνοθέτης και στιχουργός
* Χάρης Τσιρκινίδης, συγγραφέας
Κομμοδιανός

Ο **Κομμοδιανός** ήταν Λατίνος χριστιανός ποιητής ο οποίος έζησε τον 5ο αιώνα μ.Χ,
## Βίος
Η έρευνα τοποθετεί τον Κομμοδιανό στους 3ου και 5ου αιώνα μετά Χριστόν. Πιθανότερο είναι να έζησε τον 5ο αιώνα. Καταγόταν από τη Συρία και έδρασε στη Δύση και τη Βόρειο Αφρική. Αρχικά ήταν εθνικός και αφού μελέτησε την Αγία Γραφή έγινε Χριστιανός.

## Το ποιητικό έργο του
Έχουμε τα *Instructiones* (Διδασκαλίες) που αποτελούνται από 80 ποιήματα. Πρόκειται για μικρές ή μεγάλες ομάδες στίχων με ακροστιχίδα. Χωρίζονται σε δύο μέρη από 40 ποιήματα με απολογητικό χαρακτήρα το πρώτο και ελεγκτικό,  εσχατολογικό και προτρεπτικό το δεύτερο.Επίσης τα *Carmen  apologeticum adversus Judeos et gentes* (Ποίημα απολογητικό κατά Ιουδαίων και εθνικών).Περιλαμβανει 530 δίστιχα σε εξάμετρο. Έχει χαρακτήρα διδακτικό τονίζοντας τα εσχατολγικά στοιχεία (Αντιχριστος και τελική επικράτηση των Χριστιανών)

## Παραπομπές


## Πηγή
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.49-51

Κατηγορία:Εκκλησιαστικοί Πατέρες
Κατηγορία:Συγγραφείς στη λατινική γλώσσα
Ich bin ein Berliner

*"*'Ich bin ein Berliner*'"* (, "είμαι ένας Βερολινέζος") είναι μία φράση από την ομιλία του Προέδρου των ΗΠΑ Τζον Κένεντι στο Δυτικό Βερολίνο στις 26 Ιουνίου 1963. Ο Κένεντι είπε «είμαι πολίτης του Βερολίνου» υπογραμμίζοντας την υποστήριξη των ΗΠΑ προς τη Δυτική Γερμανία, 22 μήνες μετά τη σοβιετική υποστήριξη της Ανατολικής Γερμανίας και λίγο μετά το χτίσιμο το Τείχους του Βερολίνου για να αποτραπεί η μαζική μετανάστευση προς τη Δύση. Το μήνυμα απευθυνόταν τόσο στους Σοβιετικούς όσο και στους Βερολινέζους και ήταν μια σαφής δήλωση για την πολιτική των ΗΠΑ μετά την κατασκευή του Τείχους. Μια άλλη φράση της ομιλίας του ήταν επίσης στα γερμανικά, "Lass' sie nach Berlin kommen" ("Αφήστε τους να έρθουν στο Βερολίνο"), και απευθυνόταν σε εκείνους που ισχυρίζονταν ότι «μπορούμε να συνεργαστούμε με τους κομμουνιστές», παρατήρηση την οποία ο Νικίτα Χρουστσόφ χλεύασε λίγες ημέρες αργότερα.

Η ομιλία θεωρείται μια από τις καλύτερες του Κένεντι, τόσο για την χρονική στιγμή του Ψυχρού Πολέμου όσο και για την τεκμηρίωση των νέων συνόρων. Ήταν μεγάλη επιτυχία για τους δυτικούς Βερολινέζους, που ζούσαν σε ένα θύλακα βαθιά μέσα στην Ανατολική Γερμανία και με τον φόβο για μια πιθανή κατάληψη από την Ανατολική Γερμανία. Μιλώντας από μια πλατφόρμα που στήθηκε στα σκαλιά του Δημαρχείου του Σόνεμπεργκ σε ένα ακροατήριο 450.000 ανθρώπων, ο Κένεντι εκτός των άλλων είπε: «Δύο χιλιάδες χρόνια πριν, ήταν περήφανο καύχημα να λες civis romanus sum ["Είμαι ένας Ρωμαίος πολίτης"]. Σήμερα, στον κόσμο της ελευθερίας, το πιο περήφανο καύχημα είναι "Ich bin ein Berliner!" ... Όλοι οι ελεύθεροι άνθρωποι, όπου και αν ζουν, είναι πολίτες του Βερολίνου, και, ως εκ τούτου, ως ελεύθερος άνθρωπος, είμαι υπερήφανος για τις λέξεις "Ich bin ein Berliner!"».

## Παραπομπές


Κατηγορία:Φράσεις
Κατηγορία:Γερμανική γλώσσα
Κατηγορία:Ψυχρός Πόλεμος
Κατηγορία:Ιστορία της Γερμανίας
Κατηγορία:Τείχος του Βερολίνου
Κλαύδιος Κλαυδιανός

Ο **Κλαύδιος Κλαυδιανός** (*Claudio Claudiano*, περ. 370 - 404) ήταν Λατίνος ποιητής.

## Βίος
Προερχόμενος από την Αλεξάνδρεια της Αιγύπτου, έφθασε στην Ρώμη περί το 394 μ.Χ στην αυλή του Ονώριου. Πέθανε στη Ρώμη περί το 404 μ.Χ.

## Συγγραφικό έργο
Υπό την εύνοια του υπουργού Στιλίχωνα, ασχολήθηε με τη σύνταξη πανηγυρικών και ποιημάτων παγανιστικού και μυθολογικού περιεχομένου. Συνέταξε το επίγραμμα In Jacobum magistrum equitum και το εξ είκοσι στίχων ποιήμα De salvaror (ή Carmen paschale) με χριστολογικό περιεχόμενο.

## Χαρακτήρας του έργου του
Αρχικά ελληνόγλωσσος εξελίχθηκε σε ικανό λατινομαθή και δίχασε τους ερευνητές σχετικά με το αν ήταν χριστιανός ή εθνικός. Για τον Αυγουστίνο δεν ήταν παρά ένας φαινομενικά χριστιανός που έγραψε για τους χριστιανούς για να κολακέψει και ευχαριστήσει τους προστάτες του.

## Παραπομπές

## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.53-54

## Εξωτερικοί σύνδεσμοι
* 

Κατηγορία:Ρωμαίοι ποιητές
Άγιος Γαυδέντιος

Ο **Άγιος Γαυδέντιος** (;-μετά το 405 μ.Χ) ήταν χριστιανός επίσκοπος στην Μπρέσια.

## Βίο
Δεν γνωρίζουμε που και πότε γεννήθηκε. Αφού έλαβε επιμελημένη μόρφωση ταξίδεψε στην Ανατολή και γνώρισε τον Ιωάννη Χρυσόστομο. Το 391 με 392 προσκλήθηκε να διαδεχθεί τον Φιλάστριο Βρεσκίας στην Ιταλία. Το 405 ο Πάπας του ζήτησε να μεταβεί στην Κωνσταντινούπολη προκειμένου να ζητήσει από τον αυτοκράτορα Αρκάδιο να επανεξετάσει το ζήτημα του ήδη εξόριστου Χρυσόστομου. Όμως οι αυτοκρατορικές αρχές τον φυλάκισαν και τελικά απελευθερωθείς επέστρεψε στην επισκοπή της ευθυνης του.

## Συγγραφικό έργο
Έχουν διασωθεί εικοσιένα εποικοδομητικά, ερμηνευτικά και αντιαιρετικά έργα του. Ακολουθεί πιστά τις παλαιότερες πηγές του ενώ υιοθετεί την αλληγορική ερμηνεία. Τα έργα του περιέχουν τα παλιότερα δείγματα θεωρίας της ιστορίας και θεολογίας του χρόνου.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.55

Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Κατηγορία:Επίσκοποι του 5ου αιώνα
Γαυδεντιος
Αντίοχος Πτολεμαΐδας

Ο **Αντίοχος Πτολεμαΐδας** (; - μεταξύ 404 και 408) ήταν χριστιανός επίσκοπος στην Πτολεμαΐδα της Φοινίκης.

## Βίος
Κατά τον 4ο αιώνα υπήρξε επίσκοπος Πτολεμαΐδος (Άκρα) στην Φοινίκη. Κάτοχος επιμελημένης παιδείας  και ιδιαίτερα χαρισματικός στο λόγο του, χαρακτηριζόταν *Χρυσόστομος* από τους ακροατές των ομιλίων του στην Κωνσταντινούπολη. Κατά τη διάρκεια της εκεί παρουσίας του ανήκε στον κύκλο των αντιπάλων του Ιωάννης του Χρυσόστομου. Συγκεκριμένα μετείχε στην σύνοδο *Επί Δρυν* (404)και στις διαβουλεύσεις που οδήγησαν τον Ιωάννη Χρυσόστομο στην εξορία. Από την κηρυγματική δράση του προσποριζόταν χρήματα. Πέθανε μεταξύ 404 και 408 μ.Χ.

## Συγγραφικό έργο
Λίγα αποσπάσματα μας έχουν σωθεί από τα έργα του. Ο Γεννάδιος Μασσαλίας αναφέρει εγκωμιαστικά δύο έργα του: *Κατά της φιλαργυρίας* και *Περί της θεραπείας του τυφλού*
Δύο ομιλίες *Εις την Γέννησιν του Χριστού* βρεθηκαν από τον Chr. Martin. Από αυτές προέρχονται κομμάτια που παρατίθενται σε έργα των Θεοδώρητου και Λεόντιου Βυζαντίου και στα Πρακτικά της συνόδου της Χαλκηδόνας. Ο Πάπας Γελάσιος παραθέτει δύο αποσπάσματα από ομιλία του με τίτλο *  Κατά Ιουδαίων περί Πάσχα*.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.177
*Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ. 407-408

Κατηγορία:Βυζαντινοί του 5ου αιώνα
Κατηγορία:Επίσκοποι του 5ου αιώνα
Χρωμάτιος Ακυληίας

Ο **Χρωμάτιος Ακυληίας** (;-407/408 μ.Χ) ήταν χριστιανός επίσκοπος στην Ακυληία και τιμάται ως άγιος .

## Βίος
Ο Χρωμάτιος έζησε και έδρασε στο σημαντικό λιμάνι της Αδριατικής Ακυληία κοντά στη σημερινή Τεργέστη. Ήταν επίσκοπος της πόλης μεταξύ 388 και 407/8. Μεσολάβησε υπέρ του Ιωάννη Χρυσοστόμου προς τον αυτοκράτορα Αρκάδιο για να επανεξετάσει την υπόθεσή του. Είχε συναντήσει σημαντικές προσωπικότητες της εκκλησίας την περίοδο αυτή όπως τον Αμβρόσιο Μεδιολάνων, τον Ιερώνυμο τον οποίο βοήθησε οικονομικά και εκείνος από ευγνωμοσύνη του αφιέρωσε έργα του και τον Ρουφίνο, τον οποίο προέτρεψε να μεταφράσει στα λατινικά την Εκκλησιαστική ιστορία του Ευσέβιου.

## Συγγραφικό έργο
Άφησε πολλά κηρύγματα, Λόγους και ατελή Σχόλια (Ομιλίες) στο Κατά Ματθαίον Ευαγγέλιον.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.178

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Κατηγορία:Επίσκοποι του 5ου αιώνα
Βικτρίκιος της Ρουέν

Ο **Βικτρίκιος** (340 – περίπου 410) ήταν Χριστιανός επίσκοπος της Ρουέν.

## Βίος
Ο **Βικτρίκιος** γεννήθηκε το 340. Προερχόταν από οικογένεια στρατιωτικών και ο ίδιος ακολούθησε τη στρατιωτική σταδιοδρομία. Το 385 εγινε επίσκοπος της γαλλικής πόλης Ρουέν. Άσκησε σημαντικό ποιμαντικό, ιεραποστολικό και οργανωτικό του μοναχισμού έργο. Το 396 πήγε στη Μεγάλη Βρετανία για να βοηθήσει στην καταπολέμηση του Αρειανισμού, αλλά κατηγορήθηκε για Απολλιναρισμό. Πέθανε γύρω στο 410.

## Συγγραφικό έργο
Το μόνο κείμενό του που μας έχει σωθεί είναι το *De laude sanctorum* με την παλαιότερη στη Δύση και στοιχειώδέστερη θεολογία περί των λειψάνων.

## Παραπομπές


## Πηγές
* Στυλιανός Παπαδόπουλος: Πατρολογία Γ΄, εκδόσεις Γρηγόρης, Αθήνα 2010, σσ. 190-191

## Εξωτερικοί σύνδεσμοι
* 

Κατηγορία:Επίσκοποι του 4ου αιώνα
Κατηγορία:Επίσκοποι του 5ου αιώνα
Άγιος Φίλων

Ο** Άγιος Φίλων** ήταν επίσκοπος Καρπασίας και έζησε στα τέλη του 4ου και στις αρχές του 5ου αι. μ.Χ. Τιμάται ως άγιος στην Κύπρο.

## Βίος
Για τον άγιο  **Φίλωνα** δεν έχουμε πολλές πληροφορίες. Φαίνεται πως καταγόταν από την Κύπρο,αν και θεωρήθηκε πως καταγόταν από την Κάρπαθο, αλλά αυτό ήταν μάλλον εσφαλμένη εντύπωση λόγω της παρήχησης των ονομάτων των δύο νησιών. Ασκούσε το επάγγελμα του ρήτορα. Ο Επιφάνιος Σαλαμίνος Κύπρου τον χειροτόνησε επίσκοπο Καρπασίας το 382 και τον τον όρισε τοποτηρητή της δικής του επισκοπικής έδρας όταν απουσίασε σε ταξίδι στη Ρώμη. Η μνήμη του τιμάται στην Κύπρο στις 24 Ιανουρίου.

## Συγγραφικό έργο
Με βεβαιότητα γνωρίζουμε ένα έργο του Φίλωνα, αφιερωμένο στον πρεσβύτερο Ευστάθιο και τον διάκονο Ευσέβιο, το *Ερμηνεία εις το Άσμα Ασμάτων*. Αποσκοπώντας στην οικοδόμηση των πιστών προβάλλει την Εκκλησία-νύμφη του Χριστού και το μαρτύριο του Χριστού ως πρότυπο του μαρτυρίου των Χριστιανών. Ερμηνεύει το έργο αλληγορικώς, ακολουθώντας σε αυτό τον Φίλωνα τον Αλεξανδρέα και χαρακτηρίζοντάς το ως το κορυφαίο πνευματικό έργο της Παλαιάς Διαθήκης. Ο Φίλων είναι ο μόνος μέχρι την εποχή του ο οποίος ερμήνευσε όλο το Άσμα Ασμάτων στίχο προς στίχο. Το έργο μεταφράστηκε στη λατινική από τον Επιφάνιο τον Σχολαστικό. Στον Φίλωνα έχει αποδοθεί η *Επιστολή προς Ευκάρπιον*,εκδιδόμενη ως 42η Επιστολή του Μεγάλου Βασιλείου και ανήκουσα στον μοναχό Χείλωνα. Επίσης του αποδίδονται τα έργα *Εκκλησιαστική ιστορία* και *Εξήγησις εις την Εξαήμερον*.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.193-194
*Παναγιώτης Χρήστου, Ελληνική Πατρολογία, τομ. Δ, εκδ. Κυρομάνος, Θεσσαλονίκη, 2006, σελ.511-512

Κατηγορία:Κύπριοι κληρικοί
Κατηγορία:Άγιοι της Ορθόδοξης Εκκλησίας
Κατηγορία:Θεολόγοι
Κατηγορία:Βυζαντινοί του 4ου αιώνα
Κατηγορία:Βυζαντινοί επίσκοποι
Κατηγορία:Επίσκοποι του 4ου αιώνα
Ακιλέ Ρουκιγιέ Χατούν

Η **Ακιλέ Ρουκιγιέ Χατούν** (Οθ. Τούρκικα:عقیلہ خاتون) (Τούρκικα: *Akile Rukiye Hatun*, 1607-1630) ήταν η τρίτη και η νόμιμη σύζυγος του σουλτάνου Οσμάν Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Akile Rukiye Hatun Aliyyetü'ş-Şân Hazretleri***

## Βιογραφία
Η Ακιλέ γεννήθηκε γύρω στο 1607, και ήταν κόρη του Σεϊχουλισλάμη Χατζί Εσαντουλάχ Μεχμέτ Εφέντι, ο οποίος ήταν μέλος τις πιο τιμητικής καταγωγής των ουλεμάδων στην οθωμανική ιστορία. Το πραγματικό της όνομα ήταν Ρουκιγιέ και ήταν αλβανικής καταγωγής.

Στις 7 Φεβρουαρίου 1622 ο Οσμάν Β΄ παντρεύτηκε την Ακιλέ και την έκανε νόμιμη σύζυγο του, λίγους μήνες πριν από το θάνατο του. Τον Νοέμβριο του ίδιου έτους η Ακιλέ γέννησε τα δίδυμα παιδιά της: τον Ηγεμόνα Μουσταφά και την Ζεϊνέπ Σουλτάνα, αλλά πέθαναν και τα δύο το 1623.

Από τον γάμο της, με τον Οσμάν οι σχέσεις του πατέρα της με το σουλτάνο ψυχράθηκαν, τουλάχιστον εν μέρει, λόγω του γάμου. Ο γάμος της με Οσμάν ήταν μια απότομη ρήξη με την παράδοση της δυναστείας, αποφεύγοντας νομικές συμμαχίες.

Μετά το θάνατο του Οσμάν το 1622 και των παιδιών της, το 1623, παντρεύτηκε ξανά τον Γκανιζαντέ Νάντιρι Εφέντι το 1627.

## Παραπομπές


## Πηγές
* "Turkey: The Imperial House of Osman". web.archive.org. Retrieved 6 February 2014.
* Gabriel Piterberg (2003). *An Ottoman Tragedy: History and Historiography at Play*. University of California Press. pp.&nbsp;18–19. ISBN 978-0-520-93005-6.
* Anthony Dolphin Alerson (1956). *The Structure of the Ottoman Dynasty*. Clarendon Press.
* "Consorts Of Ottoman Sultans (in Turkish)". Ottoman Web Page.
* Leslie P. Peirce (1993). *The Imperial Harem: Women and Sovereignty in the Ottoman Empire*. Oxford University Press. pp.&nbsp;106–107. ISBN 978-0-195-08677-5.
* Ahmed Akgündüz, Said Öztürk (2011). *Ottoman History: Misperceptions and Truths*. Oxford University Press. ISBN 978-9-090-26108-9.
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover).

Κατηγορία:Σουλτάνες της Οθωμανικής Αυτοκρατορίας
Τσεχική Ομοσπονδία Καλαθοσφαίρισης

Η **Τσεχική Ομοσπονδία Καλαθοσφαίρισης** (τσεχικά: *Česká basketbalová federace*, ČBF) είναι το όργανο διοίκησης της καλαθοσφαίρισης στην Τσεχική Δημοκρατία. Εδρεύει στην Πράγα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά και επαγγελματικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Τσεχίας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Τσεχία
Εντουάρ Ρος

Ο **Εντουάρ Αλμπέρ Ρος** (, 17 Οκτωβρίου 1820 – 27 Απριλίου 1883) ήταν Γάλλος αστρονόμος και μαθηματικός, γνωστός για τη συνεισφορά του στην ουράνια μηχανική. Το όνομά του φέρουν σχετικές έννοιες, όπως η σφαίρα του Ρος, το Όριο του Ρος και ο λοβός του Ρος. Συνέγραψε επίσης έργα μετεωρολογίας.

## Βιογραφικά στοιχεία
Ο Εντουάρ Ρος γεννήθηκε στο Μονπελιέ και σπούδασε στο Πανεπιστήμιο του Μονπελιέ, παίρνοντας το διδακτορικό του το 1844. Αργότερα έγινε καθηγητής εκεί, εντασσόμενος στη Σχολή Φυσικών Επιστημών (Faculté des Sciences) το 1849.

Ο Ρος πραγματοποίησε μία μαθηματική μελέτη της νεφελωματικής υποθέσεως του Λαπλάς για τη γένεση του Ηλιακού Συστήματος και παρουσίασε τα αποτελέσματά του σε μία σειρά υπομνημάτων προς την Ακαδημία του Μονπελιέ, μέχρι το 1877. Τα σημαντικότερα από αυτά ήταν το επί των κομητών (1860) και το υπόμνημα για την ίδια τη νεφελωματική υπόθεση (1873). Οι μελέτες του Ρος εξέταζαν τις επιδράσεις ισχυρών βαρυτικών πεδίων πάνω σε σμήνη μικροσκοπικών σωματιδίων.

Ο Ρος είναι ίσως γνωστότερος για τη θεωρία του περί του σχηματισμού των πλανητικών δακτυλίων του Κρόνου από την πολύ κοντινή προσέγγιση ενός μεγάλου σώματος, πρώην δορυφόρου του Κρόνου, στον πλανήτη, οπότε αυτό διαλύθηκε από τις παλιρροϊκές δυνάμεις του γιγαντιαίου πλανήτη. Διατύπωσε επίσης μία μέθοδο υπολογισμού της αποστάσεως στην οποία ένα σώμα που συγκρατείται ως ενιαίο μόνο από τη βαρύτητά του θα διαλυόταν εξαιτίας τέτοιων παλιρροϊκών δυνάμεων. Αυτή η απόσταση έγινε γνωστή ως το Όριο του Ρος.

Τα άλλα γνωστά έργα του Ρος αφορούν επίσης την τροχιακή δυναμική. Ο λοβός Roche περιγράφει τα όρια στα οποία ένα υλικό σημείο αμελητέας μάζας που κινείται γύρω από δύο ουράνια σώματα θα συλληφθεί από το ένα ή από το άλλο, ενώ η σφαίρα Roche προσεγγίζει την περιοχή της βαρυτικής κυριαρχίας ενός ουράνιου σώματος αναφορικά με διαταραχές από την έλξη ενός άλλου, μεγαλύτερης μάζας σώματος, γύρω από το οποίο περιφέρεται το πρώτο.

## Ονομάσθηκαν προς τιμή του
* Ο λοβός του Ρος (Roche lobe)
* Το Όριο του Ρος (Roche limit)
* Η σφαίρα του Ρος (Roche sphere)
* Ο αστεροειδής 38237 Ρος (Roche)
* Ο κρατήρας Ρος (Roche) στην αόρατη από τη Γη πλευρά της Σελήνης
* Ο κρατήρας Ρος (Roche) στον Φόβο, δορυφόρο του Άρη
* Μία οδός στο Μονπελιέ

## Βιβλιογραφία
* Boussinesq, Joseph: *Notice sur la vie et les travaux d'Édouard Roche*, 1883
* Kopal, Zdeněk: *The Roche problem*, Kluwer Academic Publishers, Dordrecht 1989, ISBN 0-7923-0129-3

## Παραπομπές

Κατηγορία:Γάλλοι αστρονόμοι
Κατηγορία:Αστρονόμοι του 19ου αιώνα
Βίκτορ Κνόρε

Ο **Βίκτορ Κάρλοβιτς Κνόρε** (γερμ. *Viktor Karlovich Knorre*, ρωσ. Виктор Карлович Кнорре, 4 Οκτωβρίου 1840 – 25 Αυγούστου 1919) ήταν Ρώσος αστρονόμος γερμανικής καταγωγής. Εργάσθηκε στο Πούλκοβο και στο Βερολίνο, και ανεκάλυψε 4 αστεροειδείς.

## Οικογένεια και βιογραφικά στοιχεία
Ο Κνόρε γεννήθηκε στο Νικολάγεβ, το σημερινό Μικολάιβ της νότιας Ουκρανίας. Η οικογένειά του ήταν οικογένεια αστρονόμων: Ο παππούς του, ο Ερνστ Φρήντριχ Κνόρε (1759-1810), είχε μεταναστεύσει από τη Γερμανία στο Ντόρπατ (το σημερινό Τάρτου της Εσθονίας), όπου εργάσθηκε (1803-1810) ως «παρατηρητής» στο Αστεροσκοπείο του Τάρτου και καθηγητής μαθηματικών στο εκεί πανεπιστήμιο. Ο πατέρας του Βίκτορ, ο Καρλ Κνόρε (1801-1883), ίδρυσε το Αστεροσκοπείο του Νικολάγεβ το 1827.

Ο Βίκτορ ήταν το πέμπτο από τα 15 παιδιά του Καρλ Κνόρε (τα είχε αποκτήσει από τρεις συζύγους) και πήγε στο Βερολίνο το 1862 για να σπουδάσει αστρονομία με τον Βίλχελμ Φέρστερ. Εργάσθηκε στο Αστεροσκοπείο του Πούλκοβο το 1867 ως εκτελεστής αστρονομικών υπολογισμών και στη συνέχεια στο Αστεροσκοπείο του Βερολίνου, όπου είχε πάει και ο πατέρας του περί το 1871. Απεβίωσε σε ηλικία 78 ετών στο σπίτι του στο Λίχτερφέλντε (κοντά στο Βερολίνο) μετά από σύντομη ασθένεια.

## Σταδιοδρομία
Από το 1873, ως παρατηρητής στο Αστεροσκοπείο του Βερολίνου, ο Βίκτορ Κνόρε ανεκάλυψε 4 αστεροειδείς, τους 158 Κορωνίς το 1876, 215 Οινώνη το 1880, 238 Υπατία το 1884 και 271 Πενθεσίλεια το 1887. Για τις παρατηρήσεις των αστεροειδών κατασκεύασε δικό του μικρόμετρο. Δεν δίδασκε φοιτητές στο Πανεπιστήμιο του Βερολίνου, αλλά δίδασκε τη χρήση των τηλεσκοπίων του αστεροσκοπείου. Το 1892 διορίσθηκε καθηγητής της αστρονομίας. Ενδιαφέρθηκε για τη βελτίωση του αστρονομικού εξοπλισμού και δημοσίευσε εργασίες σχετικά με μία βελτιωμένη ισημερινή στήριξη τηλεσκοπίων, που αναφέρεται ως «στήριξη Knorre & Heele».

Ο Κνόρε ήταν επίσης γνωστός ως ικανότατος σκακιστής, έχοντας παίξει εναντίον μετρ όπως οι Άντολφ Άντερσεν, Γκούσταφ Νέουμαν και Γιοχάνες Τσούκερτορτ. Συμμετείχε σε αρκετά τουρνουά σκακιού κατά τη δεκαετία του 1860.

### Ονομάσθηκαν προς τιμή του
* Ο αστεροειδής της Κύριας Ζώνης 14339 Κνόρε (Knorre), που ανακαλύφθηκε το 1983, πήρε το όνομά του προς τιμή των τριών γενεών των αστρονόμων Κνόρε.
* Η «βαριάντα Κνόρε» στην Άμυνα δύο ίππων στο σκάκι (κωδικός ECO C59)

## Παραπομπές

## Εξωτερικοί σύνδεσμοι
* M. Ebell: Νεκρολογία του Καθηγητού Κνόρε, στο *[[Astronomische Nachrichten]]*, 1919, τόμ. **209**, σελ.&nbsp;367 (στη γερμανική)
* Βιογραφικές πληροφορίες 
* Το προφίλ του ως σκακιστή και παρτίδες του στο chessgames.com

Κατηγορία:Γερμανοί αστρονόμοι
Κατηγορία:Ρώσοι αστρονόμοι
Αλμπέρτο ντε λα Μπέγια

Ο **Αλμπέρτο ντε λα Μπέγια Μουδένιο** (ισπανικά: *Alberto de la Bella Madueño*, 2 Δεκεμβρίου 1985 - ) είναι επαγγελματίας Ισπανός ποδοσφαιριστής, που αγωνίζεται στη Ρεάλ Σοσιεδάδ. Παίζει στη θέση του αριστερού αμυντικού.

Ο Ντε λα Μπέγια ξεκίνησε την επαγγελματική του καριέρα από το 2004, και έως το 2009 αγωνιζόταν σχεδόν εξολοκλήρου σε ισπανικές Β ομάδες, όπως της Εσπανιόλ, της Βιγιαρρεάλ και της Σεβίλλης. Από το 2009, όμως, έως και το 2016, αγωνιζόταν στη Ρεάλ Σοσιεδάδ. Από το 2010, έχει κάνει τέσσερις συμμετοχές με την Εθνική ομάδα Καταλονίας.

## Παραπομπές


## Εξωτερικοί σύνδεσμοι
*Real Sociedad official profile 
*
*Futbolme profile 
*

Κατηγορία:Αμυντικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Καταλανοί ποδοσφαιριστές
Κατηγορία:Ποδοσφαιριστές Βιγιαρρεάλ ΚΦ Β
Κατηγορία:Ποδοσφαιριστές Σεβίγια ΑΚ
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σούπερ Λιγκ Ελλάδας
Αποβιομηχάνιση

Αποβιομηχανοποίηση ορίζεται η διαδικασία αφαίρεσης βιομηχανικής ικανότητας από μια χώρα. Αυτό είναι συνήθως αποτέλεσμα οικονομικής ανάπτυξης, όχι το αντίθετο όπως υποστηρίζουν αρκετοί.

## Δεδομένα
Αν λάβουμε ως δεδομένο τις 28 πιο εξελιγμένες οικονομίες του κόσμου, η εργασία στη βιομηχανία έχει πέσει σταθερά από 28% το 1970 σε μόλις 18% το 1994. Η πρώτη χώρα στην οποία παρατηρήθηκε το φαινόμενο της αποβιομηχάνισης ήταν οι Ηνωμένες Πολιτείες Αμερικής που το 1965 η εργασία στην βιομηχανία ήταν στο 28% και το 1994 έπεσε στο 16%. Αντίθετα, ο τομέας των υπηρεσιών σε αυτές τις οικονομίες παρουσιάζει μεγάλη αύξηση. Χρησιμοποιώντας τις ΗΠΑ ξανά ως παράδειγμα, βλέπουμε ότι το 1960 μόνο το 56% του εργατικού δυναμικού ήταν εργαζόμενο για τον τομέα των υπηρεσιών ενώ το 1994 αυξήθηκε σε ένα εντυπωσιακό 74%. Στις εξελιγμένες οικονομίες, όσο μικραίνει ο βιομηχανικός τομέας αυξάνεται ο τομέας των υπηρεσιών.

## Αίτια
Κατά την αποβιομηχάνιση, ο μειωμένος αριθμός εργασίας στην βιομηχανία φαίνεται να αντικατοπτρίζει και πτώση της βιομηχανικής αξίας μιας χώρας σε σχέση με το Ακαθάριστο Εγχώριο Προϊόν. Σε πρώτη ματιά αυτό ίσως σημαίνει ότι οι εγχώριες δαπάνες για την βιομηχανία μειώνονται και αυξάνονται για τις υπηρεσίες. Όντως αυξάνονται οι δαπάνες για τις υπηρεσίες στις εξελιγμένες οικονομίες. Αλλά ο λόγος δεν είναι μειωμένη βιομηχανική ανάπτυξη. Ο λόγος για τον οποίο γίνεται αυτό έχει να κάνει με την παραγωγικότητα της εργασίας (με το ποσό παραγωγής ανά εργάτη). Αυτό το ποσοστό έχει αργή ανάπτυξη σε σχέση με το ποσοστό παραγωγής της βιομηχανίας. Έτσι η τιμή των υπηρεσιών καθίσταται υψηλότερη από αυτής της βιομηχανίας.

## Παραπομπές


Κατηγορία:Οικονομικά προβλήματα
Κατηγορία:Αστικός μαρασμός
Κατηγορία:Οικονομική ανάπτυξη
Μεϊλισάχ Χατούν

Η **Μεϊλισάχ Χατούν** (οθ. τούρκικα:ميليسا خاتون) (τούρκικα:*Meylişah (Meyl-i Şah) Hatun*, γνωστή και ως *Μελεκσιμά ή Μελικαγιά*, 1608-1631) ήταν η δεύτερη σύζυγος του Σουλτάνου Οσμάν Β' της Οθωμανικής Αυτοκρατορίας και μητέρα του Ηγεμόνα Ομέρ.

Ο πλήρης τίτλος ήταν: ***Devletlu İsmetlu Meyl-i Şah Hatun Aliyyetü'ş-Şân Hazretleri***
## Ζωή
Η Μεϊλισάχ γεννήθηκε στη Σερβία το 1608 και ήταν σερβικής καταγωγής. Το πραγματικό της όνομα ήταν Μαρίτσα.

Στις 20 Οκτωβρίου 1621 γέννησε τον γιο της Ηγεμόνα Ομέρ, Ο Οσμάν διέταξε μια γιορτή προς τιμήν του Ηγεμόνα Ομέρ, ο οποίος πέθανε κατά λάθος ένα από πυροβολισμό που δέχτηκε κατά τη διάρκεια της γιορτής, καθώς αναβίωναν σκηνές πολωνικού πολέμου, ο πρίγκιπας ήταν παρών και από τον ξαφνικό πυροβολισμό από το όπλο τραυματίστηκε και πέθανε.

Μετά τον θάνατο του Οσμάν Β΄ στάλθηκε στο παλάτι της Αδριανούπολης όπου και πέθανε το 1631.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover).

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
Νεάπολη (συνοικία Λευκωσίας)

Η **Νεάπολη** () είναι συνοικία του Δήμου Λευκωσίας. Μετά την τουρκική εισβολή του 1974, η διοικητική έκταση της συνοικίας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

## Τοποθεσία
Στα βόρεια συνορεύει με τον Τράχωνα, στα βορειοανατολικά και ανατολικά με την Ομορφίτα, στα ανατολικά με το Καϊμακλί, στα νοτιοανατολικά με τη Γενί Τζαμί, στα νότια με το Αμπού Καβούκ και τον Ιμπραχίμ Πασά, στα νοτιοδυτικά με τον Μαχμούτ Πασά και στα δυτικά με τον Αράπ Αχμέτ.

## Αθλητικά σωματεία
Στην Νεάπολη είχε την έδρα του το αθλητικό σωματείο Ολυμπιάδα Νεάπολης. Η ομάδα επαναδραστηριοποιήθηκε στις ελεύθερες περιοχές της Κυπριακής Δημοκρατίας. Διατηρεί ομάδα πετοσφαίρισης ανδρών και ομάδα πετοσφαίρισης γυναικών. Παλαιότερα διατηρούσε και ποδοσφαιρική ομάδα.

## Αξιοθέατα
Στο νότιο άκρο της συνοικίας, στα όρια με τη συνοικία Ιμπραχίμ Πασά βρίσκεται η '''Πύλη Κερύνειας'''.

## Παραπομπές


Κατηγορία:Συνοικίες Δήμου Λευκωσίας
Γιαν φαν ντερ Έλμπουρχτ

Ο **Γιαν φαν ντερ Έλμπουρχτ** (φλαμανδικά: **Jan van der Elburcht** (1500 &ndash; 1571) ήταν Φλαμανδός ζωγράφος ολλανδικής καταγωγής. Το όνομά του προέρχεται από την πόλη στην οποία γεννήθηκε, το Έλμπουρχ.

## Βιογραφία
Σύμφωνα με τον Κάρελ φαν Μάντερ τον αποκαλούσαν *cleen Hansken* (μικρό Χανς) και ήταν γνωστός ως τοπιογράφος. Ο Σάντραρτ τον αποκαλούσε *der kleine Hans* και ισχυρίζεται ότι ήταν γνωστός για την εικόνα της Αγίας Τράπεζας που είχε δημιουργήσει για το παρεκκλήσιο της Συντεχνίας των αλιέων στον Καθεδρικό Ναό της Αμβέρσας.

Σύμφωνα με το Ολλανδικό Ίδρυμα Ιστορίας της Τέχνης έγινε μέλος στη Συντεχνία του Αγίου Λουκά της Αμβέρσας το 1536.. Ήταν ζωγράφος ιστορικών θεμάτων. Απεβίωσε το 1571 στην Αμβέρσα

## Παραπομπές


## Δείτε επίσης
*Κατάλογος Φλαμανδών ζωγράφων
*Πρώιμη φλαμανδική ζωγραφική

## Εξωτερικοί σύνδεσμοι

Κατηγορία:Φλαμανδοί ζωγράφοι
Λυκά Φρανσουά ο πρεσβύτερος

Ο **Λυκά Φρανσουά ο πρεσβύτερος** (φλαμανδικά: Lucas Franchoys de Oude ή Lucas Franchoys (I) ή Lucas Francois, 1574–1643) ήταν Φλαμανδός ζωγράφος προσωπογραφιών και πινάκων με ιστορικά θέματα.

## Βιογραφία
Γεννήθηκε στο Μέχελεν σε οικογένεια καλλιτεχνών. Η αδελφή του, Κορνέλια, παντρεύτηκε τον γλύπτη Χέντρικ Φαϊντχέρμπε (Hendrik Faydherbe) και ο γιος τους, Λυκά Φαϊντχέρμπε έγινε ένας από τους πλέον διακεκριμένους Φλαμανδούς γλύπτες της τεχνοτροπίας του μπαρόκ. Ο Λυκά Φρανσουά έγινε "Δάσκαλος" στη Συντεχνία του Αγίου Λουκά του Μέχελεν το 1599. Μεταξύ 1613 και 1640 έγινε έξι φορές "διάκονος" της Συντεχνίας.

Νυμφεύτηκε την Καταρίνα ντυ Πον (Catharina du Pont) στις 13 Ιανουαρίου 1605. Το ζευγάρι απέκτησε τρεις θυγατέρες και δυο γιους. Δίδαξε και στους δυο γιους του, Λυκά Φρανσουά τον νεότερο και τον Πίτερ Φρανσουά την τέχνη της ζωγραφικής. Κατά την περίοδο 1602 -1604 ήταν Αυλικός ζωγράφος στο Παρίσι και στη Μαδρίτη. Στο Παρίσι εργάστηκε για λογαριασμό του Ανρί, πρίγκηπα του Κοντέ, για λογαριασμό του οποίου ζωγράφισε πολλά πορτρέτα. Το 1610 ζωγράφισε μια *Πιετά* στον Καθεδρικό ναό του Αγίου Μπάβο στη Γάνδη.

Απεβίωσε στο Μέχελεν το 1643.

## Έργο
Ο πρώιμος Ολλανδός βιογράφος Άρνολντ Χαουμπράκεν περιέγραψε τον Φρανσουά ως ζωγράφο γνωστό για τα πορτρέτα και τις ιστορικές αλληγορίες του. Η πελατεία του ανήκε στην ελίτ.

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
Γιώργος Χουλιαράκης

Ο **Γιώργος Χουλιαράκης** είναι Έλληνας οικονομολόγος, πανεπιστημιακός και πολιτικός. Έλκει την καταγωγή του από τον Ίασμο της Ροδόπης.

Σπούδασε οικονομικά στην ΑΣΟΕΕ και εκπόνησε μεταπτυχιακές και διδακτορικές σπουδές στο Πανεπιστήμιο του Λονδίνου και στο Πανεπιστήμιο του Γουόρικ, αντίστοιχα. Έχει διδάξει Οικονομικά σε πανεπιστήμια της Ελλάδας και του εξωτερικού, ανάμεσα στα οποία και στο Πανεπιστήμιο του Έσσεξ. 

Μετά τις εκλογές του Ιανουαρίου του 2015 έγινε πρόεδρος του Συμβουλίου Οικονομικών Εμπειρογνωμόνων του υπουργείου Οικονομικών και στη συνέχεια αποτέλεσε βασικό μέλος της ελληνικής διαπραγματευτικής ομάδας.

Στην υπηρεσιακή κυβέρνηση της Βασιλικής Θάνου διετέλεσε υπουργός Οικονομικών. Στη δεύτερη κυβέρνηση του Αλέξη Τσίπρα ορίστηκε αναπληρωτής υπουργός Οικονομικών αρμόδιος για τα έξοδα. 

Μετά τις βουλευτικές εκλογές του 2019, ανέλαβε οικονομικός σύμβουλος του αρχηγού της αξιωματικής αντιπολίτευσης, Αλέξη Τσίπρα και από τον Ιανουάριο του 2022, οικονομικός σύμβουλος στην Τράπεζα της Ελλάδος με πρόταση του διοικητή της, Γιάννη Στουρνάρα.

Σήμερα αποτελεί μέλος του επιστημονικού συμβουλίου του Ινστιτούτου Αλέξης Τσίπρας.

## Άρθρα
* "Deja vu? The Greek crisis experience, the 2010s versus the 1930s. Lessons from history" (with Sophia Lazaretou, Working Paper, Bank of Greece, No. 176, February 2014) PDF
* "A fair wage model of unemployment with inertia in fairness perceptions" (with Mónica Correa-López, *Oxford Economic Papers*, 2012)
* "Monetary institutions, imperfect competition and employment outcomes" (with Mónica Correa-López, *The North-American Journal of Economics and Finance*, Volume 22, Issue 2, pp.&nbsp;131–148, 2011)
* "Business cycle synchronization since 1880" (with Michael Artis and P. K. G. Harischandra, *The Manchester School*, Volume 72, Issue 2, pp.&nbsp;173–207, 2011) PDF
* "Do exchange rate regimes matter for inflation persistence?" (with P. K. G. Harischandra, *Theory and Evidence from the History of UK and US Inflation*, 2008) PDF
* "Catching-up, then falling behind: Comparative productivity growth between Spain and the United Kingdom, 1950-2004" (with Mónica Correa-López, *Centre for Growth and Business Cycle Research Discussion Paper Series*, University of Manchester, No. 131, 2009) PDF

References:

## Παραπομπές


Κατηγορία:Έλληνες οικονομολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες αναπληρωτές υπουργοί Οικονομικών
Κατηγορία:Έλληνες υπουργοί Οικονομικών
Αρένα Μενόρα Μιβταχίμ

Η **Αρένα Μενόρα Μιβταχίμ** (εβραϊκά: היכל מנורה מבטחים) είναι κλειστή αρένα πολλαπλών χρήσεων στο νότιο Τελ Αβίβ του Ισραήλ. Είναι μία από τις σημαντικότερες αθλητικές εγκαταστάσεις στην ευρύτερη περιοχή του Τελ Αβίβ. Η χωρητικότητα του γηπέδου είναι 10.383 θεατές σε αγώνες καλαθοσφαίρισης και 8.000 θεατές σε συναυλίες.

Αποτελεί έδρα της ομάδας καλαθοσφαίρισης Μακάμπι Τελ Αβίβ, η οποία είναι τμήμα του αθλητικού συλλόγου Μακάμπι Τελ Αβίβ. Έχει φιλοξενήσει το Φάιναλ Φορ του Πρωταθλήματος Ισραήλ, το Φάιναλ Φορ του Κυπέλλου Ισραήλ, όπως και τα περισσότερα παιχνίδια της Εθνικής Ισραήλ ανδρών. Επίσης, έχει φιλοξενήσει το Φάιναλ Φορ του Κυπέλλου Πρωταθλητριών Ευρώπης το 1994, όπως και το Φάιναλ Φορ της Ευρωλίγκας το 2004. Σε άλλα αθλήματα, έχει φιλοξενήσει αγώνες Παγκόσμιου Ομίλου Ντέιβις Καπ ανάμεσα στο Ισραήλ και τη Γαλλία το 1989, και τα προημιτελικά του Ντέιβις Καπ μεταξύ του Ισραήλ και της Ρωσίας τον Ιούλιο 2009.

Ανήκει εξ ολοκλήρου στο Δήμο Τελ Αβίβ και το διαχειρίζεται η εταιρεία Sport Palaces Ltd (η οποία διαχειρίζεται επίσης το Στάδιο Μπλούμφιλντ). Στο παρελθόν ονομαζόταν **Αρένα Γιαντ Ελιάου** και **Αρένα Nokia**, ενώ την 1η Ιανουαρίου του 2015, μετονομάστηκε σε Αρένα Μενόρα Μιβταχίμ.

## Εικόνες

 Nokia Arena 03.jpg|Εξωτερική όψη της «Αρένα Μενόρα Μιβταχίμ».
 NokiaArena-TelAviv.jpg|Άποψη της «Αρένα Μενόρα Μιβταχίμ».


## Παραπομπές


## Εξωτερικοί σύνδεσμοι
* 

Κατηγορία:Γήπεδα καλαθοσφαίρισης στο Ισραήλ
Κατηγορία:Μακάμπι Τελ Αβίβ (καλαθοσφαίριση)
Κατηγορία:Κλειστά στάδια
Κατηγορία:Τελ Αβίβ
Štark Arena

Η «Београдска арена», (Μπεογκράντσκα αρένα) είναι κλειστό στάδιο που βρίσκεται στο Νόβι Μπέογκραντ του Βελιγραδίου. Έχει σχεδιαστεί ως αίθουσα αθλητισμού, πολιτιστικών εκδηλώσεων και άλλων προγραμμάτων. Το συνολικό εμβαδόν του σταδίου είναι 48.000 τετραγωνικά μέτρα,  ενώ η χωρητικότητα του είναι από 20.000 έως 25.000, ανάλογα με τη χρήση. Το κόστος της υπολογίζεται σε 70 εκατομμύρια ευρώ.  Η αρένα είναι μέλος του Ευρωπαϊκού Συνδέσμου Αρένων (EAA). 

## Ονομασία
Κατά την κατασκευή της, η προσωρινή ονομασία της αρένας ήταν «Hala Limes». Ωστόσο, όταν ολοκληρώθηκε η κατασκευή της αρένας το 2004, δόθηκε η επίσημη ονομασία «Београдска арена» (Αρένα Βελιγραδίου). Το Φεβρουάριο του 2007, ο Σέρβος προπονητής καλαθοσφαίρισης Μπόζινταρ Μάλκοβιτς ξεκίνησε μια πρωτοβουλία με σκοπό τη μετονομασία της αρένας υπό την ονομασία ενός άλλου διάσημου Σέρβου καλαθοσφαιριστή, Αλεξάνταρ Νίκολιτς. Ο Μαλικόβιτς παρουσίασε την πρωτοβουλία του στους αξιωματούχους της πόλης και στον πρόεδρο της Σερβίας, Μπόρις Τάντιτς, αλλά η αλλαγή της ονομασίας δεν έγινε αποδεκτή. Αντ' αυτού, το 2016, μια άλλη αθλητική αίθουσα του Βελιγραδίου, η *Hala Pionir* μετονομάστηκε σε *Hala Aleksandar Nikolić*.

Τον Ιούνιο του 2012, οι αξιωματούχοι της Αρένας υπέγραψαν πενταετή συμφωνία με την Komercijalna banka με σκοπό τη μετονομασία σε «Kombank Arena» και η αλλαγή της ονομασίας έγινε επίσημα το Σεπτέμβριο του 2012.   Κατά τη διάρκεια του Ευρωπαϊκού Πρωταθλήματος Ποδοσφαίρου Σάλας 2016 που διεξήχθη το Φεβρουάριο του 2016, η αρένα μετονομάστηκε από Kombank Arena σε «Beogradska Arena» για εμπορικούς λόγους. Τον Οκτώβριο του 2017, η αρένα μετονομάστηκε ξανά, αυτή τη φορά σε «Štark Arena», μετά την υπογραφή πενταετούς συμφωνίας χορηγίας με την εταιρεία παραγωγής τροφίμων Štark. 
Απ' τον Απρίλιο του 2024 η αρένα επέστρεψε στην αρχική της ονομασία (Belgrade Arena), αφού τερματίσθηκε η χορηγική συμφωνία με την Štark για την ονοματοδοσία του γηπέδου. 

Η Αρένα φιλοξενεί κάθε χρόνο όλους τους σημαντικούς αγώνες μπάσκετ του Ερυθρού Αστέρα Meridianbet και της Παρχτιζάν σε διεθνείς διοργανώσεις. Τον Μάρτιο του 2014, στον αγώνα του EuroCup μεταξύ Ερυθρού Αστέρα και Μπούντιβνικ, καταγράφηκε ρεκόρ προσέλευσης θεατών σε αγώνες EuroCup – 24.232 θεατές.

## Εικόνες

 Beogradska arena - panoramio.jpg|Εξωτερική όψη της αρένας
 Serbia Russia basketball friendly 20130812.jpg|Άποψη της αρένας


## Παραπομπές


## Εξωτερικοί σύνδεσμοι
* 

Κατηγορία:Κτίρια και κατασκευές στο Βελιγράδι
Κατηγορία:Αθλητισμός στο Βελιγράδι
Κατηγορία:Αθλητικές εγκαταστάσεις στη Σερβία
Megasport Arena

Η **Megasport Arena** (ρωσικά: Дворец спорта «Мегаспо́рт») είναι αθλητικός χώρος πολλαπλών χρήσεων στη Μόσχα της Ρωσίας. Το γήπεδο έχει μέγιστη χωρητικότητα 13.926 θεατών.

Ειδικότερα, η χωρητικότητα του γηπέδου μπορεί να φτάσει τις 12.126 σε αγώνες χόκεϊ επί πάγου, τις 12.926 σε αγωνίσματα γυμναστικής, τις 13.126 σε αγώνες αντισφαίρισης, τις 13.126 σε αγώνες καλαθοσφαίρισης, όπως και τις 13.926 σε αγώνες πυγμαχίας.

Στο παρελθόν ονομαζόταν «Αρένα να Χοντίνκε» (Арена на Ходынке). Μετονομάστηκε σε «Megasport Arena» το 2007. Στο συγκεκριμένο γήπεδο διεξάγει τους ευρωπαϊκούς εντός έδρας αγώνες της η ομάδα καλαθοσφαίρισης ΤΣΣΚΑ Μόσχας. Ο Γενικός Διευθυντής Pavel Aleksandrovich Poselenov διορίστηκε το 2021 

## Εικόνες

 Megasport Arena 18 December 2014.JPG|Εξωτερική όψη της «Megasport Arena»
 Megasport Arena 2010.jpg|Άποψη της «Megasport Arena»


## Παραπομπές


## Εξωτερικοί σύνδεσμοι
* 

Κατηγορία:Αθλητικές εγκαταστάσεις στη Μόσχα
Θεόδωρος Φορτσάκης

Ο **Θεόδωρος Φορτσάκης** είναι Έλληνας πανεπιστημιακός και πολιτικός.

## Ακαδημαϊκή σταδιοδρομία
Γεννήθηκε το 1954 στην Αθήνα. Αποφοίτησε από το Κολλέγιο Αθηνών και στη συνέχεια σπούδασε νομική στο Πανεπιστήμιο Αθηνών και στο Πανεπιστήμιο Παντεόν-Ασσάς *(Παρίσι ΙΙ)*. Είναι καθηγητής στη Νομική Σχολή Αθηνών από το 1990, όπου διετέλεσε αντιπρόεδρος από το 2007 ως το 2009 και πρόεδρος από το 2009 ως το 2014. Από το 2014 ως το 2015 ήταν πρύτανης του Πανεπιστημίου Αθηνών. Επιπλέον ήταν επισκέπτης καθηγητής στο Πανεπιστήμιο Πάνθεον-Σορβόννη *(Παρίσι Ι)*, στο Πανεπιστήμιο Μασσαλίας και στο Πανεπιστήμιο Παντεόν-Ασσάς.

Έχει εργαστεί και ως δικηγόρος και είναι δικηγόρος παρ' Αρείω Πάγω από το 1981, ενώ από το 2012 έως το 2013 ήταν μέλος του Ανωτάτου Ειδικού Δικαστηρίου.

Έχει συγγράψει αρκετά βιβλία νομικού περιεχομένου.
## Πολιτική σταδιοδρομία
Στις εκλογές του Ιανουαρίου του 2015 εξελέγη βουλευτής Επικρατείας με τη Νέα Δημοκρατία και ανανέωσε τη βουλευτική του θητεία στις εκλογές του Σεπτεμβρίου του ίδιου έτους.

Από το 2015 έως το 2016 ήταν τομεάρχης Παιδείας του κόμματος της Νέας Δημοκρατίας.

Στις βουλευτικές εκλογές του 2019 ήταν υποψήφιος στην Α' Αθηνών, ωστόσο δεν εξελέγη.

## Βραβεύσεις
Έχει λάβει παράσημα από τη Γαλλική Δημοκρατία. Μεταξύ αυτών, το 2015 έλαβε το παράσημο του «Αξιωματικού της Λεγεώνας της Τιμής», το 2012 το παράσημο του «Αξιωματικού του Τάγματος του Φοίνικα για τους Ακαδημαϊκούς» και το 2006 το παράσημο του «Ιππότη του Τάγματος του Φοίνικα για τους Ακαδημαϊκούς».

## Παραπομπές


Κατηγορία:Έλληνες δικηγόροι του 21ου αιώνα
Κατηγορία:Έλληνες νομικοί
Κατηγορία:Καθηγητές νομικής Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές επικρατείας
Ράνια Αντωνοπούλου

Η **Ουρανία Αντωνοπούλου** (γενν. 1960) είναι Ελληνίδα οικονομολόγος και πολιτικός.

## Βιογραφία
Γεννήθηκε το 1960 στην Αθήνα και σπούδασε Οικονομικά. Έχει διεξάγει επιστημονικές έρευνες για θέματα οικονομίας, κρίσης και έμφυλης ισότητας.

## Πολιτική σταδιοδρομία
Εξελέγη βουλευτής Επικρατείας με τον ΣΥΡΙΖΑ στις εκλογές του Ιανουαρίου του 2015. Στην πρώτη κυβέρνηση του Αλέξη Τσίπρα ήταν αναπληρώτρια υπουργός Εργασίας και Κοινωνικής Αλληλεγγύης αρμόδια για την καταπολέμηση της ανεργίας, αξίωμα το οποίο διατήρησε και στη δεύτερη κυβέρνηση Τσίπρα.

Παραιτήθηκε από τη θέση της αναπληρώτριας υπουργού Εργασίας και Κοινωνικής Αλληλεγγύης στις 26 Φεβρουαρίου 2018, μετά την αποκάλυψη ότι εισέπραττε επίδομα ενοικίου 1,000€ για διαμέρισμα που νοίκιαζε στο Κολωνάκι με αίτησή της σύμφωνα με τον Ν.4336/2015. Είχε επικριθεί και γιατί το δηλωμένο εισόδημα στο πόθεν έσχες ήταν αρκετά μεγάλο για να καλύψει το ενοίκιο.      

Μερικές ώρες μετά την αποπομπή της από τον Πρωθυπουργό, παραιτήθηκε και ο σύζυγός της, υπουργός Οικονομίας και Ανάπτυξης, Δημήτρης Παπαδημητρίου.    

## Παραπομπές


Κατηγορία:Έλληνες οικονομολόγοι
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες αναπληρωτές υπουργοί Εργασίας, Κοινωνικής Ασφάλισης και Κοινωνικής Αλληλεγγύης
Κατηγορία:Έλληνες πολιτικοί του 21ου αιώνα
Γεράνι

Το φυτό γεράνι πήρε το όνομά του από το ομώνυμο πτηνό , διότι ο καρπός του 
εχει εντυπωσιακή ομοιότητα με το ράμφος, την κεφαλή και τον λαιμό του πτηνού.

* Γεράνι (φυτό), καλλωπιστικό φυτό.
* Γεράνι, αιθέριο έλαιο που προέρχεται από το φυτό γεράνι.
* Γεράνι, ανθόνερο που προέρχεται από το φυτό γεράνι.

Αναφέρεται ακόμα στα χωριά:
* Γεράνι Χανίων του Δήμου Πλατανιά στο Νομό Χανίων της Κρήτης.
* Γεράνι Ρεθύμνης του Δήμου Ρεθύμνης στην Κρήτη.
* Γεράνι Αμμοχώστου στην Κύπρο.

Τέλος αναφέρεται και το Γεράνι (συνοικία) που είναι ονομασία περιοχής στο ιστορικό κέντρο των Αθηνών.
Λουτρό Λάρισας

Το **Λουτρό** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Το Λουτρό (παλαιότερες ονομασίες *Αουντουκλάρ* και *Λουτρός*) βρίσκεται στα δυτικά του πρώην νομού, περίπου 25 χιλιόμετρα νοτιοδυτικά της πόλης της Λάρισας, κοντά στα όρια με τους πρώην νομούς Τρικάλων και Καρδίτσας και στην ανατολική πλευρά του όρους Τίταρος (Δοβρούτσι) με το Πάρκο Κεραιών για την ψηφιακή τηλεόραση.

Αναφέρεται επίσημα, μετά την Ένωση της Θεσσαλίας με την Ελλάδα, με την παλιά ονομασία της ως Λουτρός (*Αουντουκλάρ)* το 1883 στο ΦΕΚ 126Α - 02/04/1883 να προσαρτάται στον τότε δήμο δήμο Κραννώνος και το 1912 να μετονομάζεται σε Λουτρόν. Σύμφωνα με το πρόγραμμα ''Καλλικράτης'', μαζί με τον Αργυρόμυλο αποτελούν την κοινότητα Λουτρού Λαρίσης που υπάγεται στη Δημοτική Ενότητα Κοιλάδας του Δήμου Λαρισαίων και σύμφωνα με την απογραφή 2011 έχει 256 κατοίκους.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Λαρισαίων
Στάδιο Τέντι

Το **Στάδιο Τέντι** (εβραϊκά: אצטדיון טדי) είναι γήπεδο ποδοσφαίρου στην Ιερουσαλήμ του Ισραήλ. Δύο ποδοσφαιρικές ομάδες  χρησιμοποιούν σήμερα το γήπεδο: η Μπεϊτάρ Ιερουσαλήμ και η Χάποελ Ιερουσαλήμ.

Το γήπεδο πήρε την ονομασία του επί χρόνια δημάρχου της Ιερουσαλήμ Τέντι Κόλεκ, ο οποίος ήταν δήμαρχος κατά τη διάρκεια της κατασκευής του και ήταν ένας από τους εξέχοντες υποστηρικτές του.

## Εικόνες

 Teddy Kollek Stadium.JPG|Εξωτερική όψη του «Σταδίου Τέντι»
 Teddy Kollek Stadium - Inside.JPG|Άποψη του «Σταδίου Τέντι»


## Παραπομπές



Κατηγορία:Αθλητικές εγκαταστάσεις στο Ισραήλ
Τεντι Σταδιο
Δημήτρης Βίτσας

Ο **Δημήτρης Βίτσας** (Κερατσίνι Πειραιά, 6 Ιουλίου 1956) είναι Έλληνας πολιτικός. Διετέλεσε βουλευτής του ΣΥΡΙΖΑ, υπουργός Μεταναστευτικής Πολιτικής και αναπληρωτής υπουργός Εθνικής Άμυνας.

## Βιογραφία
Γεννήθηκε το 1956 στο Κερατσίνι. Σπούδασε νομική στην Αθήνα και έχει εργαστεί ως ιδιωτικός υπάλληλος.

Από το 1974, οργανώθηκε στην ΚΝΕ και κατόπιν στο ΚΚΕ, από όπου αποχώρησε το 1991. 

Στη συνέχεια προσχώρησε στον Συνασπισμό, όπου ήταν γραμματέας της Κεντρικής Πολιτικής Επιτροπής από το 2009 έως το 2013. Τον Ιούλιο του 2013, όταν ο ΣΥΡΙΖΑ συγκροτήθηκε ως ενιαίο κόμμα, εξελέγη γραμματέας της Κεντρικής Επιτροπής.

Στις εκλογές του Ιανουαρίου του 2015 εξελέγη βουλευτής στη Β' Αθηνών και σε αυτές του Σεπτεμβρίου του 2015 εξελέγη στη Β' Πειραιώς.

Στις 18 Ιουλίου του 2015 ανέλαβε αναπληρωτής υπουργός Εθνικής Άμυνας μετά από τη παραίτηση του Κώστα Ήσυχου. Διατήρησε το αξίωμά του και μετά τις εκλογές του Σεπτεμβρίου του 2015. Την 28η Φεβρουαρίου του 2018 ανέλαβε υπουργός Μεταναστευτικής Πολιτικής, θέση που διατήρησε έως τις 9 Ιουλίου του 2019.

Στις βουλευτικές εκλογές του 2019 εξελέγη βουλευτής στην περιφέρεια Β2' Δυτικού Τομέα Αθηνών. Στη Βουλή που προέκυψε εξελέγη Δ' αντιπρόεδρος, θέση που διατήρησε μέχρι το 2023.

Στις βουλευτικές εκλογές του Μαΐου και του Ιουνίου 2023 έθεσε εκ νέου υποψηφιότητα, ωστόσο δεν εξελέγη.

## Παραπομπές


## Εξωτερικοί σύνδεσμοι
*Βιογραφικό στην ιστοσελίδα της Βουλής

Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Βουλευτές Β΄ Πειραιά
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες αναπληρωτές υπουργοί Εθνικής Άμυνας
Κατηγορία:Έλληνες κομμουνιστές
Κατηγορία:Βουλευτές Β2΄ Δυτικού Τομέα Αθηνών
Κατηγορία:Έλληνες υπουργοί Μεταναστευτικής Πολιτικής
Κατηγορία:Αντιπρόεδροι της Βουλής των Ελλήνων
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα